**ΑΝΑΚΟΙΝΩΣΗ**

Αγαπητοί/τές μαθητές/τριες,

Σας καλωσορίζουμε στην Ιστοσελίδα του Γυμνασίου Πολεμιδιών. Ευχόμαστε να είστε καλά, εσείς και οι οικογένειές σας. Η ομάδα Φιλολόγων έχει ετοιμάσει για εσάς χρήσιμο υλικό, που θα σας βοηθήσει στην επανάληψη αλλά και στην εμπέδωση γνώσεων, που έχετε ήδη αποκτήσει στα φιλολογικά μαθήματα. Το υλικό περιλαμβάνει ποικιλία δραστηριοτήτων, με σκοπό την καλλιέργεια διαφορετικών δεξιοτήτων και την ικανοποίηση των διαφορετικών μαθησιακών προφίλ. Μπορείτε να το κατεβάσετε στους υπολογιστές/ έξυπνες συσκευές σας και να αρχίσετε άμεσα εργασία. Να διαβάζετε με προσοχή τις οδηγίες και να μελετάτε τυχόν παραδείγματα, πριν προχωρήσετε στην επίλυση/ διεκπεραίωση των εργασιών/ δραστηριοτήτων. Ελέγχετε συχνά την ιστοσελίδα του Σχολείου μας για καινούριες ανακοινώσεις. Το υλικό θα εμπλουτίζεται εβδομαδιαία.

Είμαστε στη διάθεσή σας για ανατροφοδότηση, επίλυση τυχόν αποριών, διόρθωση των εργασιών σας κλπ.. Μπορείτε να επικοινωνείτε μαζί μας στο email: filologoi\_gym\_polemidia@yahoo.com

 Να θυμάστε ότι πρέπει να αναφέρετε το όνομά σας κα το τμήμα σας στο θέμα (subject) του ηλεκτρονικού μηνύματός σας (email), ώστε να μπορεί ο διδάσκοντάς σας να σας απαντήσει άμεσα.

**Ομάδα Φιλολόγων Γυμνασίου Πολεμιδιών**

*****Δείχνουμε την υπευθυνότητά μας και την ανθρωπιά μας μένοντας σπίτι, για να περιορίσουμε την εξάπλωση του ιού…***